**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2021 M. vasario 24 D. SPRENDIMO NR. T1-27 „DĖL PASVALIO RAJONO SAVIVALDYBĖS 2021–2023 M. STRATEGINIO VEIKLOS PLANO PATVIRTINIMO“ PAKEITIMO**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija) (su visais aktualiais pakeitimais), Pasvalio rajono savivaldybės taryba nusprendžia

pakeisti Pasvalio rajono savivaldybės 2021–2023 m. strateginio veiklos plano, patvirtinto Pasvalio rajono savivaldybės tarybos 2021 m. vasario 24 d. sprendimu Nr. T1-27 „Dėl Pasvalio rajono savivaldybės 2021–2023 metų strateginio veiklos plano patvirtinimo“ (su visais aktualiais pakeitimais), 1 priedą „Tikslų, uždavinių, priemonių ir veiklų, asignavimų bei produkto vertinimo kriterijų suvestinė“, ir jį išdėstyti nauja redakcija (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Projekto sprendimą parengė

Strateginio planavimo ir investicijų skyriaus vyr. specialistė

Monika Butaitienė

2021-09-10, tel. Nr. 8 627 49162

Suderinta DVS Nr. RTS-169

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2021 M. vasario 24 D. SPRENDIMO NR. T1-27 „DĖL PASVALIO RAJONO SAVIVALDYBĖS 2021–2023 M. STRATEGINIO VEIKLOS PLANO PATVIRTINIMO“ PAKEITIMO**

**2021-09-10**

Pasvalys

1. **Problemos esmė.**

Pasvalio rajono savivaldybė (toliau – Savivaldybė) organizuoja savo veiklą vadovaudamasi Savivaldybės strateginiais planais ir Savivaldybės biudžetu. Siekiant efektyviai planuoti Savivaldybės veiklą 2021–2023 m. laikotarpiui, buvo parengtas trimetis strateginis veiklos planas, patvirtintas Savivaldybės tarybos 2021 m. vasario 24 d. sprendimu Nr. T1-27. Rugsėjo mėnesį, tikslinant 2021 m. Savivaldybės biudžetą, 2021–2023 m. strateginis veiklos planas tapo keistinas.

Vadovaujantis Asmeninės pagalbos poreikio nustatymo ir asmeninės pagalbos teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos neįgaliųjų socialinės integracijos įstatymo 251 straipsnio įgyvendinimo, Pasvalio rajono socialinių paslaugų centras pradės teikti naujas socialinės pagalbos paslaugas, finansuojamas valstybės biudžeto lėšomis, todėl 02 Socialinės paramos politikos įgyvendinimo programoje, įtraukta nauja priemonė, kurios pavadinimas – „Asmeninio asistento neįgaliesiems paslaugų finansavimas“ (kodas 02.02.01.03.07).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**3. Skaičiavimai, išlaidų sąmatos, finansavimo šaltiniai.**

Naujos priemonės finansavimo šaltinis – valstybės biudžeto lėšos.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Monika Butaitienė.

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

PRIDEDAMA. Pasvalio rajono savivaldybės 2021–2023 metų strateginio veiklos plano 1 priedas.

Strateginio planavimo ir investicijų skyriaus vyr. specialistė Monika Butaitienė